เมื่อวันที่1ม.ค ดิฉันได้ทานยาคุมฉุกเฉิน ทำให้วันที่7ม.ค มีเลือดออกมาเป็นเวลา1-2วัน พอวันที่30ม.ค มีเลือดเลือด ปจด.มา1-2 แล้วก็หายไปจน30มี.ค มีเลือดออกมาเป็นสีชมพูอ่อนแค่ติด กกน เป็นอยู่1-3วัน แล้วก็หายไป วันที่26เม.ย ดิฉันจึงตรวจการตั้งครรภ์ปรากฏว่าขึ้น2ขีดจางๆ วันที่27เม.ยเลยำปตรวจที่รพ.อีกครั้ง บอกว่ามีการตั้งครรภ์เลยให้ฝากท้องเลย แล้วเมื่อวานวันที่25พ.ค นัดซาวด์อายุครรภ์ที่นับจากประจำเดือดขาดล่าสุด ได้16+4w แต่ผลซาวด์ขนาดของถุงตั้งครรภ์ได้แค่6+2w หมลอเลยให้ไปเจาะเลือดหาค่าbhcgและนัดฟังผล+อัลตร้าซาวด์อีกครั้งในวันที่1มิ.ย **เลยอยากถามคุณว่าเป็นไปได้มั้ยว่าการที่ประจำเดือนมาไม่ปกติทำให้การนับการตั้งครรภ์ผิดพลาดหรือคลาดเคลื่อนได้ หรือจริงๆแล้วดิฉันเพิ่งตั้งครรภ์ได้แค่6w หรือดินฉันมีโอกาสท้องลมกี่เปอร์เซ็นต์ได้คะ**
สวัสดีค่ะ ท้องลมคือภาวะที่ไม่มีทารกในถุงการตั้งครรภ์ ซึ่งโดยปกติแล้วท้องลมจะเกิดในช่วงที่มีการตั้งครรภ์ใหม่ ๆ ประมาณ 8-13 สัปดาห์ ถือว่าเป็นการตั้งครรภ์ไม่จริง คือจะไม่ได้บุตร จำเป็นต้องยุติการตั้งครรภ์ ผู้ที่เป็นท้องลมจะมีอาการ คือ ในระยะแรกอาจมีอาการแพ้ท้อง คลื่นไส้ เต้านมคัดตึง มีอาการเป็นเหมือนกับผู้ที่ตั้งครรภ์ทั่วไป หลังจากนั้นอาการเหล่านี้จะหายไป แพทย์จะให้การวินิจฉัยท้องลมเมื่อไม่เห็นเด็กและหัวใจเด็กในถุงตั้งครรภ์ที่ประมาณ 6-7 สัปดาห์ขึ้นไปของการตั้งครรภ์แล้ว หรือหากแพทย์วัดขนาดของถุงน้ำคร่ำมีขนาดใหญ่กว่า 20-25 มิลลิเมตร โดยที่ยังไม่พบตัวอ่อนเจริญเติบโตอยู่ในถุงน้ำ ก็สงสัยว่าน่าจะเป็นภาวะท้องลมจากเหตุการณ์ดังกล่าวมานั้น ยังบอกไม่ได้แน่ชัดว่าเป็นท้องลมหรือไม่ค่ะ คือถ้ายังตรวจเจอถุงตั้งครรภ์อยู่ตามปกติ ก็แสดงว่าอาจจะเป็นการนับอายุครรภ์คลาดเคลื่อนเท่านั้น แพทย์จึงยังต้องนัดกลับไปติดตามอาการ และดูฮอร์โมน hcg จากรกประกอบไปด้วย จะพอบอกได้ว่าการตั้งครรภ์กี่สัปดาห์แล้ว แล้วผลไปกันได้กับผลอัลตราซาวน์หรือไม่ ซึ่งในกรณีนี้ที่ไม่แน่ใจประจำเดือนครั้งล่าสุดจริงๆ แพทย์จะใช้ผลอัลตราซาวน์เป็นหลักในการนับอายุตัวอ่อนค่ะ แนะนำกลับไปพบแพทย์ตามนัด ซึ่งแพทย์จะอัลตราซาวน์ติดตามผลให้ หากเห็นตัวอ่อนเห็นหัวใจเด็กปกติ ก็แสดงว่าไม่ใช่ท้องลม และจะมีการคำนวณอายุตัวอ่อนจากการทำอัลตราซาวน์ให้ต่อไป